til heilbrigðisráðherra um stefnu í þjónustu við aldraða . Frá Guðjóni S. Brjánssyni og Ólafi Þór Gunnarssyni . 1 . Telur ráðherra að tímabært sé að skoða búsetu á hjúkrunarheimili með öðrum hætti en nú er , t.d. með aukinni áherslu á heimilisbrag og sveigjanlegri félagslega aðstoð fremur en heilbrigðisþjónustu ? 2 . Telur ráðherra að fjárhagsleg umgjörð í starfsemi hjúkrunarheimila sé í nútímalegu og eðlilegu horfi , t.d. hvað varðar greiðsluhlut skjólstæðinganna sjálfra ? 3 . Telur ráðherra að tímabært sé að huga að grundvallaráherslubreytingum í þjónustu við aldraða þar sem markvisst verði horfið frá stofnanauppbyggingu en þess í stað gerð langtímaáætlun um húsnæðisátak í þágu aldraðra samhliða raunverulegu átaki í heimaþjónustu , bæði á félags - og heilbrigðissviði ? 4 . Telur ráðherra grundvöll til þess að í samvinnu við Íbúðalánasjóð verði unnið að sérstöku átaki í þessu efni ? 5 . Mun ráðherra beita sér fyrir auknum framlögum til málaflokksins á næstu árum ?